बाबा दीप सिंह जी का जन्म 27 जनवरी, 1682 ईस्वी को गाँव पहूविंड जिला श्री अमृतसर साहिब जी में हुआ ! बाबा दीप सिंह जी की माता का नाम जीऊणी एवं पिता का नाम भक्तू जी था ! बचपन में माता-पिता बाबा दीप सिंह जी को दीपा नाम से पुकारते थे ! 1699 ईस्वी की वैशाखी के शुभ अवसर माता-पिता के साथ बाबा दीप सिंह १६ वर्ष की तरुण आयु में आनन्दपुर साहिब गए एवं गुरू गोबिन्द सिंह जी के दर्शन के बाद आपने उन्हीं दिनों अमृतधारण किया और उस नये वातावरण में आनन्दित होने लगे !